‘আয়ুষ্মান ভায়া বন্দনা’ স্কিম, চিকিৎসায় ১০ লক্ষ টাকার ফ্রি কভারেজ পাবে দিল্লির প্রবীণ নাগরিকরা

ওয়েবডেস্ক: আপ সরকারকে সরিয়ে দিল্লির গদি দখল করেছে বিজেপি (Bjp)। মুখ্যমন্ত্রীর গদিতে বসেছেন রেখা গুপ্তা (Cm Rekha Gupta)। এবার দিল্লির মানুষের জন্য বিনামূল্যে চিকিৎসার জন্য ‘আয়ুষ্মান ভায়া বন্দনা’  (Ayushman Vay Vandana) স্কিম চালু করল রেখা গুপ্তার সরকার।

এই প্রকল্পের আওতায় প্রবীণ নাগরিকরা (senior citizens) বিনামূল্যে চিকিৎসা পরিষেবা (Free Coverage) পাবেন। প্রকল্পের আওতায়, বার্ষিক ৫ লক্ষ টাকার চিকিৎসা সহায়তা বিনামূল্যে প্রদান করা হবে। এছাড়াও, দিল্লি সরকারের এই প্রকল্পের অধীনে ৫ লক্ষ টাকার স্বাস্থ্য বিমা প্রদান করা হবে, যার ফলে মোট স্বাস্থ্য বিমা ১০ লক্ষ টাকা হবে।

আরও পড়ুন: পাক মহিলার দীর্ঘমেয়াদী ভিসার আবেদন, খারিজ দিল্লি হাইকোর্টে

প্রবীণদের জন্য এটি একটি বড় পদক্ষেপ বলে জানিয়েছে সরকার। সোমবার এই প্রকল্প চালু হল। ‘আয়ুষ্মান ভায়া বন্দনা’ প্রকল্পের অধীনে ৭০ বছর বা তার বেশি বয়সি নাগরিকদের জন্য ১০ লক্ষ টাকা পর্যন্ত বিনামূল্যে চিকিৎসা প্রদান করা হবে।

কেন্দ্রীয় মন্ত্রী হরদীপ সিং পুরীকে সঙ্গে নিয়ে মুখ্যমন্ত্রী রেখা গুপ্তা (Rekha Gupta) সুবিধাভোগীদের হাতে প্রথম আয়ুষ্মান ভয় বন্দনা কার্ড তুলে দেন। এই প্রকল্পের আওতায় দিল্লির ১০০টি বেশি হাসপাতালে চিকিৎসা পাওয়া যাবে। আপ সরকারের সমালোচনা করে মুখ্যমন্ত্রী বলেন, শুধু অহংকারের কারণে পূর্ববর্তী আপ সরকার এই প্রকল্প চালু হতে দেয়নি। দীর্ঘ সাত বছর ধরে টালবাহানা করেছে। এই প্রকল্পের সুবিধা সকলের কাছে পৌঁছাবে। আমরা একসাথে কাজ করব, এবং এটি একটি বিশাল দায়িত্ব। এই স্কিমের অধীনে দিল্লির প্রবীণ নাগরিকরা একটি স্বাস্থ্য কার্ড পাবেন। সেখানে প্রকল্প প্রাপকদের সমস্ত রকম স্বাস্থ্য রেকর্ড, নিয়মিত স্বাস্থ্য পরীক্ষার তথ্য এবং জরুরি পরিষেবার বিবরণ দেওয়া থাকবে। নাগরিকদের সমস্ত স্বাস্থ্য পরীক্ষা সম্পূর্ণ বিনামূল্যে করা হবে।

দেখুন অন্য খবর: